Կոնստանտին Անդրոնիկաշվիլի

Կոնստանտին Անդրոնիկաշվիլի (, ), վրացի խորհրդային ռեժիսոր և մանկավարժ, դրամատուրգ, թարգմանիչ։

Կենսագրություն
Կոնստանտին Անդրոնիկաշվիլին ծնվել է 1887 թվականի դեկտեմբերի 8-ին (դեկտեմբերի 20-ին) Ղվարելում։

1906-1910 թվականներին սովորել է Փարիզում՝ Սորբոնի համալսարանի գրականության ֆակուլտետում։ Միաժամանակ աշխատել է «Օրդեոն» թատրոնում Անդրե Անտուանի մոտ, որտեղ ուսումնասիրել է ռեժիսուրա։

1911-1931 թվականներին որպես ռեժիսոր աշխատել է Վրաստանի տարբեր թատրոններում, 1931—1945 թվականներին՝ ԽՍՀՄ տարբեր թատրոններում (Գորկի, Կույբիշև և այլն), մասնավորապես Սարատովի Ի. Սլոնովի անվան դրամայի ակադեմիական թատրոնում։

1945 թվականից Կոնստանտին Անդրոնիկաշվիլին դերասանական վարպետություն է դասավանդել Թբիլիսիի Շոթա Ռուսթավելու անվան թատերական ինստիտուտում (1947 թվականից՝ պրոֆեսոր)։ Միաժամանակ որպես ռեժիսոր աշխատել է Թբիլիսիի Կ. Մարջանիշվիլու անվան թատրոնում։

Հեղինակ է մի շարք պիեսների։ Վրացերեն է թարգմանել Սոֆոկլեսի, Մոլիերի, Լոպե դե Վեգայի և այլոց պիեսներից։

Կոնստանտին Անդրոնիկաշվիլին մահացել է 1954 թվականի հուլիսի 2-ին Թբիլիսիում։

Կոչումներ
 Վրացական ԽՍՀ արվեստի վաստակավոր գործիչ (1950)

Ծանոթագրություններ

Արտաքին հղումներ
 АНДРОНИКАШВИЛИ Константин Иосифович
 АНДРОНИКАШВИЛИ Константин Иосифович 

Վրացի ռեժիսորներ
Վրացի դրամատուրգներ
Վրացի մանկավարժներ
Վրացի թարգմանիչներ
Վրացական ԽՍՀ արվեստի վաստակավոր գործիչներ
Փարիզի համալսարանի շրջանավարտներ